| Grin Bėjusangl. *Green Bay* |
| --- |
| *Miesto apylinkėse* |
|  |
| 

Grin BėjusGrin Bėjus

44°30′48″ š. pl. 88°0′57″ v. ilg.﻿ / ﻿44.51333°š. pl. 88.01583°r. ilg.﻿ / 44.51333; 88.01583﻿ (Grin Bėjus)Koordinatės: 44°30′48″ š. pl. 88°0′57″ v. ilg.﻿ / ﻿44.51333°š. pl. 88.01583°r. ilg.﻿ / 44.51333; 88.01583﻿ (Grin Bėjus) |
|  |
| Laiko juosta: (UTC-6)------ vasaros: (UTC-5) |
|  |
| **Valstybė** | Jungtinių Amerikos Valstijų vėliava Jungtinės Amerikos Valstijos |
| **Valstija** | Viskonsinas Viskonsinas |
|  |
| **Gyventojų** (2010) | 104 057  |
| **Plotas** | 144,94 km² |
| **Tankumas** (2010) | 718 žm./km² |
| **Altitudė** | 177 m |
|  |
| **Tinklalapis** | www.greenbaywi.gov |
|  **Vikiteka** | Grin Bėjus |

**Grin Bėjus** (angl. *Green Bay*) – miestas JAV, Viskonsino valstijos rytuose. Brauno apygardos administracinis centras. Įsikūręs Grin Bėjaus (Mičigano ežero atšaka) pakrantėje, prie Fokso upės žiočių. Nutolęs 180 km į šiaurę nuo Milvokio. 2010 m. JAV gyventojų surašymo duomenimis, mieste gyveno 104 tūkst. gyventojų.

Tai pramoninis miestas, yra uostas, keletas fasuotos mėsos gamyklų ir popieriaus fabrikų. Veikia Nacionalinis geležinkelių muziejus, Viskonsino–Grin Bėjaus universitetas.

Istorija
--------

Pirmasis europietis, apsilankęs dab. miesto vietovėje, buvo prancūzų traperis Žanas Nikoletas (*Jean Nicolet*) 1634 m. žiemą. Tais pačiais metais čia jis įkūrė prekybos postą, pavadinimu *La Baye* arba *La Baie des Puants* (iš pranc. *dvokianti įlanka*). Nikoleto sutikti vietiniai sijai, vinebagai užsiėmė ūkio kultūrų auginimu, lauko gėrybių rinkimu. Taip pat žvejodavo ir medžiodavo.

Dėl intensyvių Indėnų-europiečių karų vengta kurdintis šioje teritorijoje ilgesniam laikui. 1671 m. vietovėje įsteigta jėzuitų misija. 1717 m. įrengtas fortas. Miestelis įkurtas 1754 m. 1761 m. perėjo britų valdžion. Grin Bėjaus teritorija dar ilgokai liko britų sudėtyje, net ir pasibaigus JAV pilietiniam karui. Britų naujakuriai palaipsniui viršijo skaičiumi prancūzus, o Grin Bėjaus (pranc. *Baie Verte*) pavadinimas tapo plačiau vartojamu. 1783 m. miestelis įjungtas į Jungtinių Valstijų sudėtį. Čia, ant Fokso upės krantų, 1816 m. įrengtas Hauardo fortas.

XIX a. pirmojoje pusėje ekonomika buvo pagrįsta kailių prekyba. Vėliau pamažu pakrypo prie miško ruošos. Pradėta lieti geležį, uoste išaugo kuro, maisto, medienos krovinių skaičius. Mieste 1833 m. išleistas pirmasis valstijos laikraštis „Green Bay Intelligencer". 1854 m. suteiktas miesto statusas. 7-ajame dešimtmetyje nutiestas geležinkelis. 1865 m. atidarytas pirmasis popieriaus fabrikas.

* Brauno apygardos teismo rūmaiBrauno apygardos teismo rūmai
* Šv. Frensio Chavjero katedraŠv. Frensio Chavjero katedra
* Lokomotyvas Nacionaliniame geležinkelių muziejujeLokomotyvas Nacionaliniame geležinkelių muziejuje

Šaltiniai
---------

1. ↑  City of Green Bay. "City of Green Bay. "www.ci.green-bay.wi.us. 2008-10-05. <>
2. ↑  Rodesch, Jerrold C. (1984). „Jean Nicolet". University of Wisconsin–Green Bay. Suarchyvuotas originalas 2013-01-17. Nuoroda tikrinta 2007-10-13.
3. ↑  City of Green Bay. "City of Green Bay. "www.ci.green-bay.wi.us. 2008-10-05. <>
4. ↑  City of Green Bay. "City of Green Bay. "www.ci.green-bay.wi.us. 2008-10-05. <>